มื้อนี้ตามรอย @yod มากิน เห็นบอกว่าอร่อยและคุ้ม เลยนัดกับเพื่อนซื้อ voucher Bangkok Restaurant Week 499++ บาท ก่อนมาถึงร้าน

เป็นร้านขายอาหารแบบ Fine Brunch ขนาดร้านไม่ใหญ่ ชั้นล่างมีบาร์ให้นั่งทานแบบมาคนเดียวได้ ที่จอดรถน้อยไปหน่อย ต้องจอดซ้อน มีโอกาสโดนเรียกให้ไปเลื่อนรถได้ระหว่างทานอยู่

ดูเมนูอาหารแล้วเหมือนว่าจะตั้งใจทำอาหารที่ผสมความเป็นไทยอยู่ในนั้นด้วยสำหรับบางเมนู เช่น มีเอาน้ำพริกอ่องมาทำพาสต้า, เอามายองเนสที่เป็นต้มยำมาทานกับวาฟเฟิล, แล้วก็มีแซนวิชชีสมาจุ่มซุปตำลึงที่ได้ลองมื้อนี้ด้วย ดูแปลกดีครับแต่ละอย่าง


[ อาหารที่สั่ง ]
มื้อนี้กินสองคนครับ เลยตั้งใจสั่งให้อาหารไม่เหมือนกัน แล้วมาแชร์กัน

คอร์สที่ 1:
- Sumo The Caesar (220.-) เป็น caesar salad ที่ dressing มีวาซาบิผสมอยู่ด้วย เบคอนทอดมาได้แห้งกรอบถูกใจครับ  ส่วน Market Fruit Salad (210.-) ก็อร่อยเช่นกัน แต่ถ้าให้เลือกอย่างใดอย่างหนึ่ง จะเลือก Sumo The Caesar ครับ


คอร์สที่ 2: มี 3 อย่างให้เลือก
- Pasta Carbonara จานนี้ไม่ฟินเท่าไหร่ เส้นติดกับชีสมากไปหน่อย เวลาทานเลยค่อนข้างลำบาก
- ชีส sandwich กับซุปตำลึง! เป็น Toast ที่ไส้เป็น cheddar cheese แบบจัดหนัก ลองดูรูปประกอบครับ ชิ้นค่อนข้างใหญ่มาก แบ่งกิน 3 คนได้เลย  ทานคู่กับซุปตำลึงเขียวข้นที่ทีแรกยังคิดอยู่ว่ามันจะเข้ากันได้หรอ แต่ว่ารสชาติมันไปกับ Toast ได้ดีจริงครับ .... ถ้าทาน Toast เปล่าๆ จะค่อนข้างเลี่ยนชีส แต่พอรวมกันแล้วมันเวิร์ค  วิธีทานจะใช้วิธีจุ่มก็ได้ หรือตักมาราดก็โอเค


คอร์สที่ 3: แพนเค้กให้เลือก 2 แบบ
- Coconut Pancake (250.-) แป้งแพนเค้กนุ่มมากๆ ทำมาใหม่ๆ ราดคาราเมลผสมน้ำผึ้งร้อนๆ ก็ว่าอร่อยแล้ว แต่เพิ่มความอร่อยและอ้วนเข้าไปอีกด้วยไอศครีมมะพร้าว ชอบมากครับ
- Choco Berry Pancake (240.-) จานนี้เพื่อนสั่ง แต่ผมไม่ได้ลองทาน


นอกจาก 3-course ที่สั่งไป ผมลองสั่งเพิ่มอีกอย่างนึงครับ

- โจ๊กข้าวกล้อง (World Famous Congee 330.-) เมนูนี้ไม่ได้เข้าร่วมในเมนู Restaurant Week แต่เห็นรีวิวเพื่อนๆ บน Wongnai แนะนำกันทั้งนั้นก็เลยต้องจัดหน่อย ราคาดูสูงเลยสำหรับโจ๊กแต่ก็คิดถูกแล้วที่สั่ง เพราะว่าอร่อยจริง  โจ๊กเนื้อเนียนใส่เห็ดและโรยข้าวพอง​ให้มาเคี้ยวหนึบๆ และกรุบๆ  ไข่แบบสุกกลางๆ ไม่ต้องปรุงรสเพิ่มแล้ว เพราะออกรสเค็มกำลังพอดี ใส่เบคอนแบบหั่นมาหนาๆ ทอดมาเกรียมๆ หน่อย ฟินมาก! ถ้ามาร้านนี้ผมว่าต้องสั่งครับ


สรุปคืออาหารอร่อยมาก ซื้อ voucher แล้วได้ลดประมาณ 30% คุ้มมาก ปกติร้านไม่ได้ลดราคาอยู่แล้ว กินครบ 3 course + โจ๊ก 1 ชาม อิ่มแทบกลิ้งกลับออฟฟิศ ฮ่าๆ ตอนของหวานมาเสิร์ฟยังคิดอยู่เลยว่าจะกินหมดมั้ย :D

ปล. ถ้าร้านใหญ่กว่านี้และที่จอดรถดีกว่านี้ ร้าน Roast ที่ Seenspace มีสั่นสะเทือนแน่นอนครับ
ปล. 2 พนักงานบางคนพูดไทยได้นิดหน่อยนะครับ 